Filosofi pelajar

Filosofi pelajar nya pampang filosofi terapan ti mansik tukuh pelajar sereta mega tuju enggau penanggul iya. Iya mega mansik konsep enggau praanggapan teori pelajar. Iya nyadi bidang interdisiplin ti narit inspirasyen ari mayuh macham disiplin baikka dalam tauka luar filosofi, baka etika, filosofi politik, psikologi, enggau sosiologi. Mayuh teori iya fokus khas ngagai pelajar ba sekula tang iya mega mungkur tukuh pelajar bukai. Teori iya suah dibagi ngagai teori deskriptif, ti meri penerang ti neutral ngagai nilai pasal nama utai ti dikumbai pelajar, enggau teori normatif, ti mansik baka ni pelajar patut dikemeranka.

Bemacham sekula filosofi udah ngaga perspektif kediri empu ba batang isu pelajar. Raban eksistensialis ngemeratka pengawa pengamat seraya raban pragmatis meri pemerat keterubah ngagai pengawa belajar enggau penemu ti aktif. Bala feminis enggau pascamodernis suah nguji mantaika sereta nyakal bias enggau tukuh diskriminasyen ti bisi dalam pengawa pelajar ke diatu. Gerakan filosofi bukai nyengkaum perennialisme, pelajar klasik, esensialisme, pedagogi kritikal, enggau progresivisme. Sejarah filosofi pelajar berengkah ari filosofi kelia tang semina mansutka diri nyadi pampang filosofi ti sistematik ba ujung abad ke-20.

Definisyen
Filosofi pelajar nya pampang filosofi ti mansik tukuh, tuju, enggau penanggul pelajar. Nyadi pansik filosofi pelajar, iya mansik topik iya sebaka enggau baka ni pampang filosofi bukai ti spesifik ngagai disiplin, baka filosofi sains tauka filosofi undang-undang, mansik topik sida. Siti pengawa sentral ungkup filosofi pelajar iya nya ngaga enggau terang mayuh macham anggap fundamental enggau penyerekang penemu ti bekereja dalam bidang iya lalu menilai penemu ti dibantaika nyukung enggau ngelaban penetap ti bebida. Isu pelajar ngembuan mayuh bendar manifestasi dalam mayuh macham bidang. Ketegal tu, kededua pemesai enggau pengaruh filosofi pelajar nya signifikan sereta mayuh macham, negu mayuh pampang filosofi bukai, baka etika, filosofi politik, epistemologi, metafizik, enggau filosofi runding. Teori-teori iya suah dirumuska ari sukut disiplin filosofi bukai tu. Tang ketegal gaya iya ti interdisiplin, iya mega narit ati ari bala pakar ti begulai enggau bidang luar domain filosofi.

Kereban sanding

Bacha ke silik agi
Classic and Contemporary Readings in the Philosophy of Education, by Steven M. Cahn, 1997, .
A Companion to the Philosophy of Education (Blackwell Companions to Philosophy), ed. by Randall Curren, Paperback edition, 2006, .
The Blackwell Guide to the Philosophy of Education, ed. by Nigel Blake, Paul Smeyers, Richard Smith, and Paul Standish, Paperback edition, 2003, .


Philosophy of Education (Westview Press, Dimension of Philosophy Series), by Nel Noddings, Paperback edition, 1995, .
 Andre Kraak, Michael Young Education in Retrospect: Policy And Implementation Since 1990 
 Daan Thoomes, The necessity of education. In: The History of education and childhood. Radboud University, Nijmegen, 2000 

 Laman web ke bukai 

 "Philosophy of Education". In Stanford Encyclopedia of Philosophy
 Encyclopedia of Philosophy of Education
 Thinkers of Education. UNESCO-International Bureau of Education website